**ELŐTERJESZTÉS**

Tiszavasvári Város Önkormányzata Képviselő-testületének

**2019. július 25-én** tartandó rendes

ülésére

**Az előterjesztés tárgya:** **A Tiszavasvári-Szorgalmatos Szennyvíz-Közmű Tulajdonközösség megszüntetéséről és a Nemzeti Adó- és Vámhivatal előtti képviseletéről**

**Melléklet:**

**Az előterjesztés előadója:** Szőke Zoltán polgármester

**Az előterjesztés témafelelőse:** Palló Tamás köztisztviselő

**Ügyiratszám**: TPH/7287/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklete 1.10. pontja alapján |
|  |  |

Egyéb megjegyzés:

…………………………………………………………………………………….……………………………………………………………………………………………………………….

Tiszavasvári, 2019. július 19.

**Palló Tamás**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Palló Tamás

**ELŐTERJESZTÉS**

**-a Képviselő-testülethez**

**A Tiszavasvári-Szorgalmatos Szennyvíz-Közmű Tulajdonközösség megszüntetéséről és a Nemzeti Adó- és Vámhivatal előtti képviseletéről**

**Tisztelt Képviselő-testület!**

Tiszavasvári Város Önkormányzata Képviselő-testülete a 170/2005.(VII.11.) Kt. számú határozatával döntött Tiszavasvári és Szorgalmatos települések szennyvíz-közmű tulajdonközösségének létrehozásáról.

A tulajdonközösség létrehozása azért volt szükséges, mert Tiszavasvári és Szorgalmatos települések közösen, Tiszavasvári Város gesztorságával szennyvízcsatorna hálózatot építettek és bővítették a meglévő szennyvíztelep kapacitását.

Az önkormányzatok nettó finanszírozás mellett a tervezett beruházáshoz címzett támogatás nyertek. A beruházás Szorgalmatosra eső részére jutó előzetesen felszámolt általános forgalmi adót Tiszavasvári Önkormányzatának úgy volt lehetősége visszaigényelni, ha a két település tulajdonközösséget hoz létre.

A tulajdonközösséget létrehozó megállapodás értelmében az elkészült mű a felek közös tulajdona, azt legalább 10 évig közösen hasznosítják.

A megállapodás megkötésére 2005-ben került sor, a 10 éves időtartam 2015-ben lejárt. Erre tekintettel javaslom a tulajdonközösség megszüntetésének lehetőségeit megvizsgálni. A tulajdonközösség megszüntetése vagyonfelosztással jár a felek között. Annak érdekében, hogy a vagyonfelosztás részletei kidolgozásra kerüljenek, javaslom a tulajdonközösség megszüntetés lehetőségeinek vizsgálatát 2019. december 31. napjáig lefolytatni.

A tulajdonközösséget létrehozó megállapodásban rögzítésre került továbbá, hogy a tulajdonközösség adóalanyiságához fűződő jogait és kötelezettségeit Tiszavasvári Város Önkormányzata, mint gesztor gyakorolja. Ennek szükséges feltétele a képviselő megnevezése. Az eddigiekben ezt a feladatot a mindenkori polgármester látta el.

**Kérem a T. Képviselő-testületet, hogy támogassa a tulajdonközösség megszüntetését kezdeményező javaslatomat, illetve bízzon meg a szervezet képviseletével az adóalanyisággal kapcsolatos kötelezettségek végrehajtása érdekében.**

Tiszavasvári, 2019. július 19.

**Szőke Zoltán**

**polgármester**

**HATÁROZAT TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2019. (VII.25.) Kt. számú**

**határozata**

**A Tiszavasvári-Szorgalmatos Szennyvíz-Közmű Tulajdonközösség megszüntetéséről és a Nemzeti Adó- és Vámhivatal előtti képviseletéről**

Tiszavasvári Város Önkormányzata Képviselő-testülete a Tiszavasvári-Szorgalmatos Szennyvíz-Közmű Tulajdonközösség felülvizsgálatáról és a Nemzeti Adó- és Vámhivatal előtti képviseletéről az alábbiak szerint határoz:

1. Kezdeményezi a Tiszavasvári-Szorgalmatos Szennyvíz-Közmű Tulajdonközösség megszüntetés lehetőségének vizsgálatát.
2. Tiszavasvári Város Önkormányzata Képviselő-testülete a 170/2005.(VII.11.). Kt. számú határozatával elfogadott megállapodás 4. pontjára való tekintettel úgy határoz, hogy a Tiszavasvári-Szorgalmatos Szennyvíz-Közmű Tulajdonközösség Nemzeti Adó- és Vámhivatal előtti képviseletét Szőke Zoltán polgármester lássa el 2019. július 25. napjától.
3. Felkéri a Polgármestert, hogy tájékoztassa a Nemzeti Adó- és Vámhivatal Szabolcs-Szatmár-Bereg Megyei Adóigazgatóságát a jelen határozatról.

**Határidő**: 1. pont: 2019. december 31. **Felelős**: Szőke Zoltán

2., 3. pont: azonnal polgármester